
Posėdis vyko 2026-07-10, 14.00 val.
Posėdžio pirmininkas: Jurgita Sinkevičiūtė.
Posėdžio sekretorė: Viktorija Rimavičienė.
Dalyvavo: Jurgita Sinkevičiūtė, Džeivida Pankienė, Alma Kavaliauskaitė, Viktorija Rimavičienė, Rūta Jankeliūnienė.

DARBOTVARKĖ:
1. Dėl NVO tarybos sekretoriaus rinkimų.
2. Dėl asmens delegavimo į Kalvarijos savivaldybės administracijos projektų atrankos ir vertinimo komisiją.
3. Dėl vykimo į NVO suvažiavimą.
NUTARTA. Bendru sutarimu posėdžio darbotvarkė patvirtinta.

SVARSTYTA. Dėl NVO tarybos sekretoriaus rinkimų

NVO tarybos pirmininkė Jurgita Sinkevičiūtė pristatė, kad būtina išrinkti NVO tarybos sekretorių ir pasiūlė į šias pareigas Almą Kavaliauskaitę. Alma Kavaliauskaitė sutiko eiti sekretoriaus pareigas. Visi posėdyje dalyvavę nariai vienbalsiai pritarė, kad NVO tarybos sekretoriaus pareigas vykdytų Alma Kavaliauskaitė.

NUTARTA. NVO tarybos sekretore tapo Alma Kavaliauskaitė.

SVARSTYTA. Dėl asmens delegavimo į Kalvarijos savivaldybės administracijos projektų atrankos ir vertinimo komisiją.

Posėdžio pirmininkė informavo, jog gautas prašymas deleguoti 1 žmogų į Kalvarijos savivaldybės administracijos projektų atrankos ir vertinimo komisiją, taip pat pabrėžė, kad asmuo turi būti NVO atstovas, kuris einamaisiais metais neteiks NVO projekto. Rūta Jankeliūnienė pasisiūlė dalyvauti komisijoje, tačiau Alma Kavaliauskaitė dar kartą pakartojo, kad į komisiją gali būti deleguotas tik NVO atstovas, Viktorija Rimavičienė į komisiją deleguoti pasiūlė Jurgitą. Rūta Jankeliūnienė, Alma Kavaliauskaitė bei Džeivida Pankienė pritarė šiam pasiūlymui. Jurgita Sinkevičiūtė patvirtino, kad sutinka būti deleguotai į komisiją.

NUTARTA. Visi bendru sutarimu pritarė, kad į komisiją deleguojama Jurgita Sinkevičiūtė.

SVARSTYTA. Dėl vykimo į NVO suvažiavimą.
Buvo informuota, kad buvo gautas raštas su kvietimu atvykti į NVO suvažiavimą. Į suvažiavimą iš Kalvarijos savivaldybės NVO tarybos turėtų vykti 2 žmonės. Jurgita Sinkevičiūtė pasiūlė susikurti grupę socialiniame tinkle, kad galėtume nuspręsti, kurie du žmonės galėtų vykti į suvažiavimą, kadangi posėdyje dalyvauja ne visi NVO tarybos nariai, todėl dabar išrinkti atstovus būtų neetiška. Visi NVO tarybos nariai vienbalsiai pritarė šiam pasiūlymui ir įpareigojo posėdžio sekretorę Viktoriją Rimavičienę sukurti bendrą grupę.

NUTARTA. Tarybos nariai vienbalsiai pritarė, kad Viktorija Rimavičienė sukurtų grupę socialiniame tinkle ir ten visi kartu galėtume nuspręsti, kurie du atstovai vyks į NVO suvažiavimą.



Posėdžio pirmininkė                                                                                           Jurgita Sinkevičiūtė

Posėdžio sekretorė                                                                                              Viktorija Rimavičienė


